Sodeli ihr Liebe, ändlich chumi mal dezue dir liebi Sonja z'schriibe! Ich möcht eifach im Nachhinein gratuliere zu oiem zweite Söhnli! Lustig isch, das ich lang gmeint han es segi äs Meiteli die "Daan" gits ja au. Ja, das chunt devo wäme nöd richtig list! Hoffe, du häsch äs super Geburt gha, meistens gahts ja z'zweite Mal chli schnäller...Wünsche dir vo Härze gueti Staubsuugernächt :-)!  De Cyrill isch hüt bereits 1 Jahr alt worde und lauft sit zwei Wuche wie en grosse umenand. Irgendwie hät er mit allem än riese Stress, wott sinere Schwöster nahiifere und scho alles chöne und so gits immer wieder es chliises gnervts Mandli, wo am Bode chan ligge und richtig teubelet....er chan zwar laufe, defür schlaft er immer no nöd dure...wenigstens isch es nüme 5mal sondern nur no 1 bis 2mal. Aber au das müsst nüme si. Herzlichst sabi